als_Latn dik_Latn sag_Latn
Një ditë më parë mediat italiane njoftuan se shqiptari i identifikuar si Andrea Lucaj 30-vjeç, është vrarë me armë zjarri. La Stampa shkruan se vrasja e shqiptarit dyshohet se është një larje hesapesh mes rivalëve në dashuri.
30-vjecari me banim në Rufina, në provincën e Firences, u ekzekutua me pistoletë ndërsa ishte në makinën e tij, e parkuar në një shesh në Cavallermaggiore (komunë në provincën Cuneo, në Piemonte). Një tjetër shqiptar i cili ishte në makinë me viktimën, 25-vjeç, u plagos në kokë.
Ngjarja:
Nga të dhënat e para bëhet e ditur se të dy shqiptarët ishin në makinën tip “BMW X3”, e parkuar pranë disko “Evita”.
Rreth orës 4:30 të mëngjesit të djeshmë, makinës së shqiptarëve i janë afruar disa persona (2 ose 3) në këmbë që pas një sherri me fjalë kanë qëlluar tre plumba. Autorët kanë qëlluar me një pushkë dhe një pistoletë ndaj shqiptarëve.
Më pas, autorët janë larguar në këmbë nga vendi i ngjarjes.
Lucaj mbeti i vdekur, ndërsa 25-vjeçari, u plagos në kokë, e megjithatë arriti të telefononte ambulancën. Pas u dha alarmi, në vendngjarje shkuan edhe karabinierët. Shqiptari i plagosur ndodhet në spitalin e Savigliano-s, ku po merr mjekim.
als_Latn als_Latn als_Latn als_Latn als_Latn als_Latn als_Latn